CELEX: 32018D0518
Language: bg
Date: 2018-03-26 00:00:00
Title: Решение за изпълнение (ЕС) 2018/518 на Комисията от 26 март 2018 година за определяне на ветеринарно-санитарните условия и условията за ветеринарно сертифициране при повторното въвеждане на регистрирани коне за спортни състезания след временен износ в Индонезия, за изменение на приложение I към Решение 93/195/ЕИО по отношение на вписването за Индонезия и за изменение на приложение I към Решение 2004/211/ЕО по отношение на вписването за Индонезия в списъка на трети страни и части от тях, от които е разрешен вносът в Съюза на живи еднокопитни и сперма, яйцеклетки и ембриони от еднокопитни животни (нотифицирано под номер С(2018) 1725) (Текст от значение за ЕИП. )

28.3.2018   
            
            
               BG
            
            
               Официален вестник на Европейския съюз
            
            
               L 84/27
            
         РЕШЕНИЕ ЗА ИЗПЪЛНЕНИЕ (ЕС) 2018/518 НА КОМИСИЯТА
   от 26 март 2018 година
   за определяне на ветеринарно-санитарните условия и условията за ветеринарно сертифициране при повторното въвеждане на регистрирани коне за спортни състезания след временен износ в Индонезия, за изменение на приложение I към Решение 93/195/ЕИО по отношение на вписването за Индонезия и за изменение на приложение I към Решение 2004/211/ЕО по отношение на вписването за Индонезия в списъка на трети страни и части от тях, от които е разрешен вносът в Съюза на живи еднокопитни и сперма, яйцеклетки и ембриони от еднокопитни животни
   
      
         (нотифицирано под номер С(2018) 1725)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, член 16, параграф 2 и член 19, букви а) и б) от нея,
   като има предвид, че:
   
               (1)
            
            
               В Директива 2009/156/ЕО се определят ветеринарно-санитарните условия за вноса в Съюза на живи еднокопитни животни. В нея е предвидено, че вносът на еднокопитни животни в Съюза е разрешен само от третите страни, които отговарят на определени ветеринарно-санитарни изисквания.
            
         
               (2)
            
            
               В приложение I към Решение 93/195/ЕИО на Комисията (2) се установяват списъци на трети страни, разпределени в санитарни групи от А до Д. Наред с другото, в приложение VII към посоченото решение се съдържа образец на здравен сертификат, който да се използва при повторното въвеждане на регистрирани коне след временен износ за по-малко от 60 дни с цел участието им в конните мероприятия от Азиатските игри или в Световната купа по издръжливост.
            
         
               (3)
            
            
               Конните мероприятия в рамките на 18-ото издание на Азиатските игри ще се проведат в Джакарта, Индонезия, от 18 август до 2 септември 2018 г. Тези мероприятия ще включват прескачане на препятствия, обездка и всестранна езда под егидата на Fédération Equestre Internationale (Международната федерация по конен спорт — FEI) и ще привлекат ездачи и коне и от Съюза.
            
         
               (4)
            
            
               За да се разреши повторното въвеждане в Съюза между 10 август 2018 г. и 10 септември 2018 г. на регистрирани коне за спортни състезания след временния им износ с цел участието им в Азиатските игри и за да се установи образец на здравен сертификат, който да придружава тези регистрирани коне, е необходимо да се предвиди, че посочените коне могат да бъдат повторно въведени в Съюза само когато се придружават от здравен сертификат в съответствие с образеца, установен в приложение VII към Решение 93/195/ЕИО. За целта е необходимо също така Индонезия да бъде включена в съответната санитарна група в приложение I към посоченото решение.
            
         
               (5)
            
            
               Тъй като приложение I бе изменено неколкократно, с цел да се осигури правна яснота то следва да бъде актуализирано и изцяло заменено.
            
         
               (6)
            
            
               Поради това Решение 93/195/ЕИО следва да бъде съответно изменено.
            
         
               (7)
            
            
               В приложение I към Решение 2004/211/ЕО на Комисията (3) се установява списък на трети страни и в случай че се прилага регионализация — на части от тях, от които държавите членки разрешават вноса на еднокопитни и на сперма, яйцеклетки и ембриони от тях, и се посочват условията, приложими към този внос.
            
         
               (8)
            
            
               За да бъдат домакини на конните мероприятия от Азиатските игри през 2018 г., компетентните органи на Индонезия поискаха част от територията на посочената държава, а именно — зона, разположена в и около изцяло ограден състезателен манеж, който се намира в жилищен район в центъра на Джакарта и в който не са пребивавали еднокопитни животни от май 2016 г., да бъде призната за зона, свободна от болести по еднокопитните. Тази зона, свободна от болести по еднокопитните, бе установена в съответствие с препоръките на Световната организация за здравеопазване на животните (OIE) (4) и със съдействието на експерти.
            
         
               (9)
            
            
               Компетентните органите на Индонезия предоставиха редица гаранции, по-специално по отношение на обявяването на болестите, изброени в приложение I към Директива 2009/156/ЕО, в своята държава, и поеха ангажимент да изпълнят изцяло разпоредбите на член 12, параграф 2, буква е) от посочената директива във връзка с незабавното обявяване на болести по еднокопитните пред Комисията и пред държавите членки.
            
         
               (10)
            
            
               Съгласно информацията, предоставена от Индонезия и от Световната организация за здравеопазване на животните (OIE), в Индонезия никога не е докладвано за случаи на африканска чума по конете, венецуелски енцефаломиелит по конете и везикулозен стоматит.
            
         
               (11)
            
            
               Въпреки че не са налични доклади относно обстановката във връзка с болестите дурин и сап през предходните години, Индонезия е провела щателно серологично изследване на еднокопитните в надзорната и в защитната зона около центъра на свободната от болести по еднокопитните зона в метрополната част на Джакарта, което е дало отрицателни резултати при всички изследвани случаи за африканска чума по конете и дурин. При един от 600-те изследвани коня обаче бе диагностициран сап чрез серологично изследване.
            
         
               (12)
            
            
               За срок от 6 месеца, който официално започна на 15 февруари 2018 г., в централната зона, която обхваща мястото, определено за Азиатските игри, няма да бъдат допускани еднокопитни и ще бъдат приложени всички мерки за контрол и за биологична сигурност, свързани със свободната от болести по еднокопитните зона, до въвеждането на участващите коне съгласно приетия протокол за карантина.
            
         
               (13)
            
            
               За да се осигури устойчива защита на здравния статус на еднокопитните животни в свободната от болести по еднокопитните зона, органите на Индонезия поеха ангажимента да въведат в експлоатация карантинно помещение в тази зона, за да контролират въвеждането на еднокопитни от стопанства в други части на Индонезия или от някои трети страни, които не са включени в списъка в приложение I към Решение 2004/211/ЕО. През този карантинен период преди въвеждането им животните се подлагат на ветеринарномедицинските проверки в съответствие с условията за внос на Съюза, приложими за страни от същата санитарна група.
            
         
               (14)
            
            
               Предвид задоволителната информацията и гаранциите, предоставени от Индонезия, Индонезия следва да бъде включена в списъка на третите страни, установен в приложение I към Решение 2004/211/ЕО, за повторно въвеждане на регистрирани коне за периода от 10 август до 10 септември 2018 г. Същевременно Индонезия следва да бъде регионализирана по отношение на някои болести по еднокопитните животни. От епидемиологична гледна точка зоната в Индонезия, свободна от болести по еднокопитните, следва да бъде включена в санитарна група В от списъка в приложение I към посоченото решение.
            
         
               (15)
            
            
               Поради това Решение 2004/211/ЕО следва да бъде съответно изменено.
            
         
               (16)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Държавите членки разрешават повторното въвеждане на регистрирани коне за спортни състезания след временен износ до частта от територията на Индонезия, регионализирана за целите на участието в Азиатските игри през 2018 г. в Джакарта, при условие че всеки кон се придружава от надлежно попълнен здравен сертификат в съответствие с образеца, установен в приложение VII към Решение 93/195/ЕИО, и при условие че конете и придружаващите ги здравни сертификати са представени на граничния инспекционен пункт на въвеждане в Съюза в срока, посочен в приложение I към Решение 2004/211/ЕО.
   Член 2
   Приложение I към Решение 93/195/ЕИО се заменя с текста от приложение I към настоящото решение.
   Член 3
   Приложение I към Решение 2004/211/ЕО се изменя в съответствие с приложение II към настоящото решение.
   Член 4
   Адресати на настоящото решение са държавите членки.
   То се прилага до 30 септември 2018 г.
   
      Съставено в Брюксел на 26 март 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 192, 23.7.2010 г., стр. 1.
   
      (2)  Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ (ОВ L 86, 6.4.1993 г., стр. 1).
   
      (3)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (ОВ L 73, 11.3.2004 г., стр. 1).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      ПРИЛОЖЕНИЕ I
      „
            ПРИЛОЖЕНИЕ I
            
               Санитарна група A
                (1)
            
            Гренландия (GL), Исландия (IS), Швейцария (CH)
            
               Санитарна група Б
                (1)
            
            Австралия (AU), Беларус (BY), бивша югославска република Македония (MK) (2), Нова Зеландия (NZ), Русия (3) (RU), Сърбия (RS), Украйна (UA), Черна гора (ME)
            
               Санитарна група В
                (1)
            
            Индонезия (3) (ID), Канада (CA), Китай (3)
                (4) (CN), Макао (MO), Малайзия (полуостров) (MY), Сингапур (SG), Съединени американски щати (US), Тайланд (TH), Хонконг (HK), Република Корея (KR), Япония (JP)
            
               Санитарна група Г
                (1)
            
            Аржентина (AR), Барбадос (BB), Бермуда (BM), Боливия (BO), Бразилия (3) (BR), Чили (CL), Коста Рика (3) (CR), Куба (CU), Мексико (3) (MX), Парагвай (PY), Перу (3) (PE), Уругвай (UY), Ямайка (JM)
            
               Санитарна група Д
                (1)
            
            Алжир (DZ), Бахрейн (BH), Израел (5) (IL), Йордания (JO), Катар (QA), Кувейт (KW), Ливан (LB), Мароко (MA), Обединени арабски емирства (AE), Оман (OM), Саудитска арабия (3) (SA), Тунис (TN), Турция (3) (TR)
         “
      
   
      ПРИЛОЖЕНИЕ II
      Приложение I към Решение 2004/211/ЕО се изменя, както следва:
      
                  1)
               
               
                  Между вписванията за Хонконг и Израел по азбучен ред на кода ISO в таблицата се вмъква следното вписване за Индонезия:
                  
                              „ID
                           
                           
                              Индонезия
                           
                           
                              ID-0
                           
                           
                              Цялата територия
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Валидно от 10 август до 10 септември 2018 г.“
                           
                        
                              ID-1
                           
                           
                              Свободната от болести по еднокопитните зона на Джакарта (вж. клетка 9 за подробности)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  2)
               
               
                  Добавя се следната клетка 9:
                  
                              „Клетка 9
                           
                        
                              ID
                           
                           
                              Индонезия
                           
                           
                              ID-1
                           
                           
                              Свободната от болести по еднокопитните зона в Джакарта, включваща:
                              
                                          (1)
                                       
                                       
                                          централната част, включваща мястото на събитието в Pulomas;
                                       
                                    
                                          (2)
                                       
                                       
                                          магистралния коридор в рамките на надзорната зона от мястото на събитието до международното летище в Джакарта (Soekarno-Hatta и Halim Perdana Kusuma)“